Kedves Barátom!

Nem értekeztünk érdemben, amióta Kegyed segédkezett a Tragédia megírásában, amit ezúton is hálásan köszönök. Ez alkalommal a véleményére lennék kíváncsi az érzéseimmel kapcsolatban.

Tudom, hogy nem vagyok már fiatal, és tapasztalatom is van elég. Az életemben a sok borzalmas esemény mellett azért találtam örömteli pillanatokat. Az írás egyfajta mentőövként úszott hozzám a viharos tengeren. De a tengeren, belebotlottam gyöngyökbe is, amik pillanatnyi, de teljes boldogságot adtak nekem.

Na, de hagyjuk a teketóriát és az érzelmeket. A lényeg, hogy ki szeretnék adni, egy olyan verses kötetet, ami magamról, szerény személyemről íródik. Igazából a kötet készen áll, hogy útjára induljon, de úgy érzem, hiányzik belőle valami. Az a többlet, ami kell. A kötet elejére szeretnék egy vezér-verset, ami előre sejteti, hogy mi áll a további lapokon.

A költeményemben összefoglalnám azokat az érzéseket, amik most irányítanak. A vágyamról, hogy megfelelőt alkossak; a dühről, ami elfog az ifjú poéták miatt; vagy akár a borzalomról, ami akkor fog el, ha látom, hogy valaki eldobja az életet. Az emberek rosszul ítélik meg az élet megpróbáltatásait, és az akadályoktól megijednek, ami ahhoz vezet, hogy sosem találják meg a gyöngyöket a saját óceánjukban. Mellékesen megjegyzem még, hogy az akadályokról, amik megfékeznek minket egy időre, azokról lehet és kell mesélnünk. Ha ezeket a gondolatokat és érzéseket össze tudnám foglalni, akkor teljes lenne a kötet.

Készítettem egy prezentációt is, remélem, úgy könnyebben megérti, majd mit szeretnék üzenni Önnek is és a világnak is. Válaszát buzgón várom, Kedves Barátom!

Madách Imre

Pest, 1864. Január 12.

Tisztelt Hazafi!

Örvendek levelének, megtisztel, hogy én szólhatok az érzéseivel kapcsolatban. Teljes mértékű együttérzés van bennem, hiszen hasonló gondolatok zargatnak nap, mint nap.

A kötettel kapcsolatban támogatom Kegyed, és örömmel tapasztalom, hogy ily munkákra vetemedett. Ne aggódjon, nem kételkedtem a kötet sikerességében, és ha elé írja a verset, mit vázlatnak írt nekem, csak még nagyobb siker lesz.

Ha már versek, én is készülök mostanában valamiféle alkotással, vázlatosan van nekem is meg, és egészen elképeszt a hasonlóság, ami a két vers között van. Ugyanis, tisztelt Barátom közel ugyanazokat az érzéseket kívánom összefoglalni, amiket Ön is.

Csakugyan szó esne dühömről, mely nem hagy nyugodni, írok majd arról, hogy mennyire tele vagyok, mondhatnám, hogy még a hócipőm is tele van mindenfélével: jó és rossz gondolatokkal, és még írni is tudok róla. Csalódás, mely a költők miatt ül rá mellkasomra, meg fog jelenni e költeményemben. Úgy érzem, tanítanom kellene a fiatalokat az írásra, az élet szeretetére, és talán magára az életre. Továbbá, a fiatalok nem akarnak, vagy nem tudnak hazudni írásaikban, ami egyrészt a vers minőségét változtatja, másrészt roppant bosszantó tud lenni.

A prezentációdat köszönöm, könnyebben emésztettem meg a gondolataidat, de amint említettem hasonlót érzünk. Küldök én is egy prezentációt, de szerintem Kegyed így is érti, mit beszélek.

Rokon érző pályatársa

Arany János